nahid-hub/BLUGE-bengali-wikipedia-section-title-prediction huggingface dataset:
বৈদিক জ্যোতিষের যে পরিবর্ধন, প্রসারণ ও সংযোজন ভারতীয় উপমহাদেশে ঘটেছে মুলতঃ তাই হিন্দু জ্যোতিষশাস্ত্র হিসাবে পরিচিত হয়। পরবর্তীকালে গ্রীক প্রভাব হিন্দু জ্যোতিষের উপর বিশেষভাবে পরিলক্ষিত হয়। গ্রীক প্রভাবের পূর্বে হিন্দু জ্যোতিষ মুলতঃ নক্ষত্রভিত্তিক ছিল। গ্রীক প্রভাবে রাশিচক্রভিত্তিক জ্যোতিষ বিচার গুরুত্ব পেতে শুরু করে। তৎসত্ত্বেও অয়নাংশের ব্যবহার হিন্দু জ্যোতিষের এক বিশেষত্ব যা গ্রীক জ্যোতিষে অনুপস্থিত ছিল। ভারতীয় কৌশলগুলির সাথে ব্যাবিলনের কিছু কৌশল সংযোজিত হতে পারে।

হিন্দু জ্যোতিষের বিভিন্ন শাখা আছে। এই শাখাগুলির নাম অনেকক্ষেত্রে প্রবর্তকের নাম নামানুসারে হয়েছে। পরাশর, জৈমিনি, নাড়ী, কৃষ্ণমূর্তি পদ্ধতি এবং লালকিতাব বহুব্যবহৃত কিছু পদ্ধতি। এর মধ্যে পরাশর পদ্ধতি প্রাচীন ঋষি পরাশর, জৈমিনি পদ্ধতি ঋষি জৈমিনি, এবং কৃষ্ণমূর্তি পদ্ধতি বিখ্যাত জ্যোতিষী কে এস কৃষ্ণমূর্তির (১৯০৮-১৯৭২) নামানুসারে নামকরণকৃত। নাড়ীজ্যোতিষ বহু ঋষির দ্বারা প্রণীত। অবশ্য ঋষি অগস্ত্য ছিলেন এর মূখ্য প্রণেতা। পারস্য দেশে লালকিতাবের সৃষ্টি কিন্তু এর ভিত্তি হিন্দু জ্যোতিষ। এটি পাঁচটি বইয়ের সংগ্রহ। এর প্রণেতার নাম নিশ্চিতরুপে জানা যায় না। এছাড়াও সামুদ্রিক জ্যোতিষ, জ্যোতিষের এক শাখা যা শারীরিক চিহ্নবিচার করে ভবিষ্যদ্বানী করতে ব্যবহৃত হয়। এটিরও কোন একক প্রণেতা নেই। হস্তরেখাবিদ্যা বা হস্তসামুদ্রিক বিদ্যা এরই একটি প্রশাখা।

সঠিক অনুচ্ছেদ শিরোনাম কোনটি?
titleA. হিন্দু জ্যোতিষশাস্ত্র
titleB. হেলেনীয় মিশর
titleC. হিন্দুধর্ম
titleD. সাংস্কৃতিক প্রভাব
উত্তর: titleA
মহেশখালী উপজেলার উত্তর-পশ্চিমাংশে মাতারবাড়ী ইউনিয়নের অবস্থান। এটি উপজেলার মূল ভূখণ্ড থেকে আলাদা। উপজেলা সদর থেকে এ ইউনিয়নের দূরত্ব প্রায় ২১ কিলোমিটার। এ ইউনিয়নের দক্ষিণে ধলঘাটা ইউনিয়ন; পূর্বে কোহেলিয়া নদী, কালারমারছড়া ইউনিয়ন ও পেকুয়া উপজেলার উজানটিয়া ইউনিয়ন; উত্তরে উজানটিয়া নদী ও পেকুয়া উপজেলার উজানটিয়া ইউনিয়ন এবং পশ্চিমে কুতুবদিয়া চ্যানেল, কুতুবদিয়া উপজেলার আলী আকবর ডেইল ইউনিয়ন ও বঙ্গোপসাগর অবস্থিত।

সঠিক অনুচ্ছেদ শিরোনাম কোনটি?
titleA. হাট-বাজার
titleB. অবস্থান ও সীমানা
titleC. শিক্ষা ব্যবস্থা
titleD. জনসংখ্যা
উত্তর: titleB
তিনি বরিশালের গৌরনদীর ভিক্টোরী উচ্চ বিদ্যালয় থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে ঢাকা বিশ্ববিদ্যালয়ের সমাজ বিজ্ঞান বিভাগ থেকে উচ্চতর ডিগ্রী অর্জন করেন। ১৯৮৩ সালে নরওয়ের ট্রন্ডহেইম বিশ্ববিদ্যালয়ে ভর্তি হন ও স্নাতকোত্তর ডিগ্রি অর্জন করেন। একই সময়ে তিনি ভাষাতত্ত্ব ও নরওয়েজিয়ান ভাষা বিষয়ে ডিপ্লোমা ডিগ্রি অর্জন করেন। এছাড়ও নিউইয়র্ক সিটি বিশ্ববিদ্যালয় থেকে পুনরায় স্নাতকোত্তর ও ক্যালিফোর্নিয়ার আমেরিকান ওয়ার্ল্ড ইউনিভার্সিটি থেকে 'ডিজিটাল বাংলাদেশ এন্ড সোশ্যাল চেঞ্জেস' বিষয়ে পিএইচডি অর্জন করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. রাজনৈতিক জীবন
titleC. ব্যক্তিগত জীবন
titleD. শিক্ষাজীবন
উত্তর: titleD
টেনিদাকে নিয়ে 'চার মূর্তি' নামে নারায়ণ গঙ্গোপাধ্যায় প্রথম উপন্যাস লেখেন যা ১৯৫৭ খ্রিষ্টাব্দে 'অভ্যুদয় প্রকাশ মন্দির' থেকে গ্রন্থাগারে প্রকাশিত হয়। পরের উপন্যাস 'চার মূর্তির অভিযান' ১৯৬০ খ্রিষ্টাব্দের জুলাই মাসে গ্রন্থাগারে প্রকাশিত হয়। এই উপন্যাসের দ্বিতীয় পরিচ্ছেদে টেনিদার আসল নাম যে ভজহরি মুখার্জি তা জানা যায় এবং তার বিখ্যাত স্লোগান 'ডি-লা-গ্রান্ডি মেফিস্টোফিলিস ইয়াক্‌ ইয়াক্‌' এই উপন্যাসেই প্রথম শোনা যায়। নারায়ণ গঙ্গোপাধ্যায় টেনিদাকে নিয়ে যে সমস্ত উপন্যাস লিখেছেন, সেগুলি হল-

এছাড়াও নারায়ন গঙ্গোপাধ্যায়ের মৃত্যুর পর তার স্ত্রী আশা দেবী কলম ধরেছিলেন টেনিদা পাঠকদের অনুরোধে। তার হাত দিয়ে 'টেনিদার অজলাভ' উপন্যাস ও কয়েকটি ছোটগল্পও বেরিয়েছে। পটলা, মুসুরী ইত্যাদি চরিত্র সঙ্গ দিয়েছে টেনিদাকে।

সঠিক অনুচ্ছেদ শিরোনাম কোনটি?
titleA. সাহিত্যে
titleB. উপন্যাস
titleC. চলচ্চিত্র
titleD. অন্যান্য মাধ্যম
উত্তর: titleB
দ্য মিশন চলচ্চিত্রে জেসুইট মিশনের শুরুর দিনগুলোর অনেক দৃশ্য তুলে ধরা হয়। প্যারাগুয়ের গুয়ারানি মিশনের জীবনধারা নিয়ে এর পটভূমি গড়ে উঠে। জেসুইটদের চলে যাবার ঘটনাক্রম ফ্রিৎজ হোসোয়াল্দারের নাটক ‘দাস হেইলিজ এক্সপারিমেন্টে’ বিষয়বস্তু ছিল। উভয়ক্ষেত্রেই এর দৃশ্যধারণ পর্ব প্যারাগুয়েতে সম্পন্ন হয়। নাটকের বিষয়কে কেন্দ্র করে নতুন করে গবেষকদের হারিয়ে যাওয়া জেসুইট মিশনের বিষয়ে আগ্রহের কেন্দ্রবিন্দুতে পরিণত হয়।


সঠিক অনুচ্ছেদ শিরোনাম কোনটি?
titleA. সংরক্ষণ ব্যবস্থা
titleB. সাংস্কৃতিক অঙ্গনে
titleC. বিতাড়ণ প্রক্রিয়া
titleD. ভৌগোলিক অবস্থান
উত্তর: titleB
আয়গিস্থোস এবং থিয়েস্তেস যৌথভাবে মাইসিনি শাসন করতে থাকেন। তারা আত্রেউসের পুত্র আগামেমনন এবং মেনেলাউসকে স্পার্টায় নির্বাসনে পাঠান, সেখানে রাজা তাইন্দারেউস নিজের দুই কন্যা ক্লাইমেনেস্ত্রা এবং হেলেনকে তাদের সাথে বিবাহ দেন। আগামেমনন এবং ক্লাইমেনেস্ত্রার চার সন্তান ছিল: এক পুত্র, ওরেস্তেস, এবং তিন কন্যা, ইফিজিনিয়া,ইলেক্ট্রা এবং ক্রাইসোথেমিস। 

তাইন্দারেউসের মৃত্যুর পর মেনেলাউস স্পার্টার রাজা হন। তিনি স্পার্টান সৈন্যদের ব্যবহার করেন অগাস্থাস এবং থিয়েস্তেসকে তাড়িয়ে আগামেমননকে মাইসিনির সিংহাসনে বসাতে। আগামেমনন বহু যুদ্ধে জয়লাভ করে মাইসিনির সীমানা বৃদ্ধি করেন এবং সর্বাপেক্ষা শক্তিশালী রাজায় পরিণত হন। যখন তিনি ট্রয়ের বিরুদ্ধে যুদ্ধে জয়লাভ করতে নিজ কন্যা ইফিজিনিয়াকে দেবতাদের কাছে উৎসর্গ করেন তখন ক্লাইমেনেস্ত্রা তার বিরুদ্ধাচরণ করেন। আগামেমনন যখন ট্রোজান যুদ্ধে গমন করেন তখন আয়গিস্থোস ক্লাইমেনেস্ত্রার সাথে সম্পর্ক গড়ে তোলেন। আয়গিস্থোস ক্লাইমেনেস্ত্রাকে সাহায্য করেন যাতে তিনি আগামেমননকে মারতে পারেন। কিছু গল্পে, যেমন হোমারে বলা হয় আয়গিস্থোস আগামেমননকে হত্যা করেন। আবার পরবর্তীতে বলা হয় তিনি যখন স্নান করে নগ্ন অবস্থায় ছিলেন তখন ক্লাইমেনেস্ত্রা তাঁকে ছুরি বিদ্ধ করে হত্যা করেন।

এই ঘটনার পর আয়গিস্থোস প্রায় ৭ বছর মাইসিনিতে রাজত্ব করেন। তার এবং ক্লাইমেনেস্ত্রার তিন সন্তান ছিল: এক পুত্র আলেতেস এবং দুই কন্যা এরিজোন এবং হেলেন। আয়গিস্থোসের রাজত্বের অষ্টম বর্ষে আগামেমননের পুত্র ওরেস্তেস মাইসিনিয়ায় ফিরে আয়গিস্থোস এবং ক্লাইমেনেস্ত্রাকে হত্যা করে পিতৃহত্যার প্রতিশোধ নেয়। কিন্তু সে মাতৃহন্তক হওয়ায় তার প্রতি সকলের বিদ্বেষ বাড়তে থাকে এবং মাইসিনিয়া থেকে পালিয়ে যেতে হয়। এরপর আলেতেস রাজত্ব করে ততদিন পর্যন্ত যতদিন না ওরেস্তেস আবার ফিরে আসে এবং তাঁকে হত্যা করে। পরবর্তীতে ওরেস্তেস আয়গিস্থোসের কন্যা এরিজোনকে বিবাহ করে। 

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. সংস্কৃতিতে
titleC. আত্রেউসের মৃত্যু
titleD. মাইসিনিকে নিয়ে ক্ষমতার লড়াই
উত্তর: titleD
শাহরুখ খান তার রেড চিলিজ এন্টারটেইনমেন্টের মাধ্যমে টুয়েন্টি২০ ক্রিকেট আসর ইন্ডিয়ান প্রিমিয়ার লীগের (আইপিএল) দল কলকাতা নাইট রাইডার্সের (কেকেআর) অন্যতম মালিক। ২০০৮ সালে তিনি এবং তার বন্ধু ও সহ-অভিনেত্রী জুহি চাওলা ও তার স্বামী জয় মেহতা $৭৫.০৯ মিলিয়ন দিয়ে এই দলটির মালিকানা ক্রয় করেন। প্রসংগত উল্লেখ্য যে শাহরুখ, কলকাতা ছাড়াও দিল্লী, মুম্বাই, চন্ডীগড় এবং জয়পুরের জন্য দরপত্র দিয়েছিলেন। ২০০৯ সাল পর্যন্ত কেকেআর ছিল আইপিএলের অন্যতম সম্পদশালী দল, যার ব্র্যান্ড মূল্য ছিল $৪২.১ মিলিয়ন। দলটি প্রথম তিন মৌসুম মাঠে সফলতা অর্জন করতে পারেনি। সময়ের ব্যবধানে দলটি সফলতা পেতে শুরু করে এবং ২০১২ সালে তারা প্রথমবারের মত এই আসরের চ্যাম্পিয়ন হয় এবং ২০১৪ সালে পুনরায় চ্যাম্পিয়ন হয়। কেকেআর ১৪টি ম্যাচে টানা জয় পেয়ে কোন ভারতীয় দল হিসেবে টানা সর্বাধিক ম্যাচ জয়ের রেকর্ড করে।

খান আইপিএলের ২০১১ মৌসুমের উদ্বোধনী অনুষ্ঠানে সুনিধি চৌহান ও শ্রিয়া সরনের সাথে তামিল গানের সাথে নৃত্য পরিবেশন করেন। ২০১৩ সালে তিনি পুনরায় ক্যাটরিনা কাইফ, দীপিকা পাড়ুকোন ও পিটবুলের সাথে নৃত্য পরিবেশন করেন। ২০১২ সালে মে মাসে কেকেআর ও মুম্বই ইন্ডিয়ান্সের মধ্যকার খেলা শেষে নিরাপত্তা সাথে তর্কের কারণে মুম্বই ক্রিকেট অ্যাসোসিয়েশন (এমসিএ) তাকে ওয়াংখেড়ে স্টেডিয়াম থেকে পাঁচ বছরের জন্য নিষিদ্ধ করে। এমসিএ'র কর্মকর্তাদের তার বিরুদ্ধে একটি অভিযোগ ছিল তিনি মদ্যপ ছিলেন, আরেকটি অভিযোগ ছিল মাঠে এসে কর্মীদের গায়ে হাত তোলা এবং মুম্বই ইন্ডিয়ান্সের একজন নারী সমর্থককে অশ্লীল উক্তি করেছিলেন। ওয়াংখেড়ের নিরাপত্তা কর্মী পরে এমসিএ'র দাপ্তরিক কর্মকর্তাদের অভিযোগের সাথে মতবিরোধ করেন এবং বলেন শাহরুখ খান তাকে আঘাত করেননি। খান পরবর্তী কালে তার দল ফাইনাল খেলায় জিতার পর তার ভক্তদের কাছে ক্ষমা চান। এমসিএ ২০১৫ সালে তার বিরুদ্ধে নিষেধাজ্ঞা প্রত্যাহার করে, এবং ২০১৬ সালে মুম্বই পুলিশ জানায় যে খানের বিরুদ্ধে উল্লেখযোগ্য কোন অভিযোগ পাওয়া যায়নি এবং এই সিদ্ধান্তে উপনীত হয় যে খান ২০১২ সালে ওয়াংখেড়ে স্টেডিয়ামে মদ্যপ ছিলেন না এবং কোন প্রকার কুরুচিপূর্ণ উক্তি করেননি।

সঠিক অনুচ্ছেদ শিরোনাম কোনটি?
titleA. ২০০৪-২০০৯: পুনরুত্থান
titleB. ১৯৯৯-২০০৩: কর্মজীবনে প্রতিবন্ধকতা
titleC. আইপিএল ক্রিকেট দলের মালিকানা
titleD. ১৯৯৩-৯৪: খলনায়ক
উত্তর: titleC
১৯৭০ সাল থেকে এ পর্যন্ত ৬০ শতাংশ স্তন্যপায়ী জীবজন্তু, পাখি, মাছ ও সরীসৃপ জাতীয় প্রাণী ধ্বংসের পেছনে ভূমিকা রয়েছে মানুষের। বিশ্বের শীর্ষস্থানীয় বিজ্ঞানীরা সতর্ক করে দিয়ে বলেছেন, বন্যপ্রাণী ধ্বংস এখন এমন এক পর্যায়ে পৌঁছে গেছে যে, মানব সভ্যতাও হুমকির মুখে পড়তে যাচ্ছে। ওয়ার্ল্ড ওয়াইল্ড ফান্ড ফর নেচার (ডব্লিউডব্লিউএফ) সম্প্রতি নতুন এ রিপোর্টে এ হুঁশিয়ারি জানায়। এ রিপোর্ট তৈরির কাজে বিশ্বের নানা প্রান্তের ৫৯ জন বিজ্ঞানী সহযোগিতা করেন। প্রতি দুই বছর অন্তর লিভিং প্লানেট রিপোর্ট নামে বন্যপ্রাণী সংরক্ষণ গবেষণা পত্র প্রকাশ করে দ্য ডব্লিউডব্লিউএফ। এর মাধ্যমে তারা বিশ্বের বিভিন্ন দেশে বন্যপ্রাণীর সংখ্যা ও সংরক্ষণ বিষয়ে পরিসংখ্যান উপস্থাপন করে।
২০১৮ সালে প্রকাশিত রিপোর্টে বলা হচ্ছে, বিশ্বের চার ভাগ অঞ্চলের মধ্যে মাত্র এক ভাগ অঞ্চলে মানবসৃষ্ট এ বিপর্যয় থেকে বন্যপ্রাণীরা নিরাপদ রয়েছে। তা ছাড়া বাকি তিন ভাগে তাদের জীবন চরমভাবে সঙ্কটাপন্ন। ২০৫০ সাল নাগাদ বিশ্বের দশ ভাগের মধ্যে নয় ভাগ অঞ্চল বন্যপ্রাণী বসবাসের অনুপযুক্ত হয়ে পড়বে।
নতুন এই রিপোর্টে বলা হয়, বিশ্বের মানুষের ক্রমবর্ধমান খাদ্য ও সম্পদ চাহিদার কারণে বন্যপ্রাণীদের জীবনধারা ধ্বংস হয়ে যাচ্ছে। অথচ তাদের এ ধারা তৈরি হতে সময় লেগেছিল শত শত কোটি বছর। মানবসমাজ পরিষ্কার বাতাস, পানিসহ সব কিছুর জন্যই এর ওপর নির্ভরশীল। ডব্লিউডব্লিউএফের অন্যতম নির্বাহী পরিচালক মাইক ব্যারেট বলেন, আমরা এখন একটি খাদের কিনারায় এসে দাঁড়িয়েছি। যেভাবে বন্যপ্রাণীর ৬০ শতাংশ ধ্বংস হয়ে গেছে, তেমনটি যদি মানুষের ক্ষেত্রে ঘটত তাহলে উত্তর আমেরিকা, দক্ষিণ আমেরিকা, আফ্রিকা, ইউরোপ, চীন ও ওশেনিয়া মহাদেশ মানবশূন্য হয়ে পড়ত। আমরা যা করছি, তার প্রতিচ্ছায়া আসলে এ-ই।
জার্মানির পোটসড্যাম ইনস্টিটিউট ফর কাইমেট ইমপ্যাক্ট রিসার্চের বৈশ্বিক স্থিতিশীলতাবিষয়ক গবেষক অধ্যাপক জোহান রকস্ট্রম বলেন, আমরা খুব দ্রুত প্রান্তসীমার দিকে ধাবিত হচ্ছি। এ অবস্থায়ও শুধু প্রতিবেশ ও জলবায়ুকে কেন্দ্র করেই আমরা মানুষের জন্য পৃথিবীতে একটি নিরাপদ ভবিষ্যৎ গড়ার চেষ্টা করতে পারি। সাম্প্রতিক কিছু গবেষণায় দেখা গেছে, সভ্যতার শুরু থেকে এ পর্যন্ত মানুষের হাতে স্তন্যপায়ী প্রাণীদের ৮৩ শতাংশ এবং অর্ধেক গাছপালা ধ্বংস হয়েছে। যদি এর ধারাবাহিকতায় বন্যপরিবেশ ধ্বংস হয়ে যায়, তাহলে এটি আবার আগের অবস্থায় ফিরে যাওয়ার জন্য প্রয়োজন হবে ৫০-৭০ লাখ বছর।
চার হাজার প্রজাতির ১৬ হাজার ৭০৪টি স্তন্যপায়ী প্রাণী, পাখি, মাছ, সরীসৃপ ও উভচর প্রাণীর ওপর গবেষণা করে দেখা গেছে, ১৯৭০ সাল থেকে ২০১৪ সালের মধ্যে এসব প্রাণী ধ্বংসের হার ৬০ শতাংশ। চার বছর আগে যা ছিল ৫২ শতাংশ। ব্যারেট বলেন, এ ক্ষেত্রে নির্মম সত্যটি হচ্ছে, বন্যপ্রাণী ধ্বংসের এ কাজটি চলছে অপ্রতিরোধ্য গতিতে।
আন্তর্জাতিক অঙ্গনে জলবায়ুবিষয়ক আরেক বিশিষ্ট বিজ্ঞানী অধ্যাপক বব ওয়াটসন বলেন, 
দক্ষিন ও মধ্য আমেরিকায় বন্যপ্রাণীরা সবচেয়ে বেশি সঙ্কটের মুখে পড়েছে। বনাঞ্চল ধ্বংসের কারণে ১৯৭০ সালের তুলনায় ওই অঞ্চলে ৮৯ শতাংশ বন্যপ্রাণীর বিলুপ্তি ঘটেছে। বর্তমানে প্রতি দুই মাসে বৃহত্তর লন্ডনের মতো বনাঞ্চল হ্রাস পাচ্ছে। রিপোর্ট বলছে, মানবসৃষ্ট বিপর্যয়ের সবচেয়ে বড় শিকার স্বাদু পানির প্রাণীগুলো। এ ছাড়া বিভিন্ন নদী, লেকে বাঁধ ও ড্যাম নির্মাণের কারণ জলজপ্রাণীর ব্যাপক ক্ষতি হচ্ছে।

সঠিক অনুচ্ছেদ শিরোনাম কোনটি?
titleA. মিডিয়া জগতে বন্যপ্রাণী
titleB. পোষা প্রানী এবং ঔষধ হিসাবে
titleC. খাবার হিসাবে
titleD. বন্যজীবন ধ্বংস
উত্তর: titleD
সর্বদাই কভার পয়েন্ট এলাকায় অবস্থান করতেন ও পিচে অবস্থানকারী ব্যাটসম্যানেরা তার পদচারণায় বিপদাপন্ন হয়ে পড়তেন যা অনেক গ্রন্থে উল্লেখ রয়েছে। অতি দুঃসাহসী ব্যাটসম্যানই দ্রুতগতিতে রান নেয়ার চেষ্টা করতো। ইয়র্কশায়ারের জনপ্রিয় ক্রিকেটার টম এমেট তার প্রসঙ্গে দ্য টাইমসের স্মরণীকায় মন্তব্য করেন যে, তিনি যেন এক পুলিশের ভূমিকায় অবতীর্ণ হতেন। তার সঙ্গী বল কাছে ফেলে রান নেয়ার চেষ্টা চালাচ্ছিলেন যখন রয়েল কভার পয়েন্ট অঞ্চলে অবস্থান করছিল।

১৯১৯ সালে দ্য টাইমস কভার অঞ্চলে ফিল্ডিংয়ের জ্যাক হবসের ক্ষিপ্রতায় দুইজন দীর্ঘদিনের দণ্ডায়মান ও জনপ্রিয় ক্রিকেটার গিলবার্ট জেসপ এবং সিড গ্রিগরি’র সাথে তুলনামূলকভাবে স্বল্প পরিচিত ভার্নন রয়েলকে সমমান হিসেবে চিত্রিত করে।

সঠিক অনুচ্ছেদ শিরোনাম কোনটি?
titleA. খেলার ধরন
titleB. টেস্ট ক্রিকেট
titleC. প্রকাশনা জগৎ
titleD. অবসর
উত্তর: titleA
বসু জন্মগ্রহণ এবং বেড়েওঠেন ভারতে ।তিনি উচ বিদ্যালয়ের শিক্ষক ও মায়ের অনুপ্রেরণায় রসায়ন নিয়ে পেশা গড়তে অনুপ্রাণিত হন। তিনি মধ্যমিক বিদ্যালয়ে পড়ার সময় তিনি সিদ্ধান্ত নিয়েছিলেন যে তিনি কলেজে পড়বেন। ১৯৯০ সাল নাগাদ তিনি কল্যাণী বিশ্ববিদ্যালয় থেকে রসায়ন বিভাগে স্নাতক এবং ইন্ডিয়ান ইনস্টিটিউট অফ টেকনোলজি কানপুর থেকে স্নাতকোত্তর ডিগ্রি অর্জন করেন। তিনি অবশেষে শারীরিক জৈব রসায়নে পিএইচডি করার জন্য রুটজার্স বিশ্ববিদ্যালয়ে পড়ার জন্য উত্তর আমেরিকা চলে যান।

১৯৯৮ সালে তিনি ডাব্লুএসইউতে এমএমইতে গবেষণা সহকারী বিজ্ঞানী হিসাবে যোগদান করেছিলেন। ২০০১ সালে, তাকে এমএমইতে একটি মেয়াদ ট্র্যাক সহকারী অধ্যাপক পদে প্রস্তাব দেওয়া হয়েছিল। ২০১০ সালে তিনি একটি সহযোগী স্তরে এবং ২০১০ সালে সম্পূর্ণ অধ্যাপক পদে পদোন্নতি পেয়েছিলেন। ২০০৭ সালে তিনি সেন্ট্রাল গ্লাস অ্যান্ড সিরামিকস রিসার্চ ইনস্টিটিউটে (সিজিসিআরআই, যাদবপুর, ভারত) ভারতে বৈজ্ঞানিক ও শিল্প গবেষণা কাউন্সিলের (সিএসআইআর) ফেলো ছিলেন। ২০০৮ এবং ২০১৪ সালে তিনি হার্ভার্ড বিশ্ববিদ্যালয়ের (কেমব্রিজ, এমএ) ভিজিটিং অধ্যাপক ছিলেন। 

সঠিক অনুচ্ছেদ শিরোনাম কোনটি?
titleA. পুরষ্কার ও সম্মান
titleB. সম্পাদকীয় সদস্যতা
titleC. প্রাথমিক জীবন এবং শিক্ষা
titleD. গবেষণা এবং কর্মজীবন
উত্তর: titleC
গয়াল প্রায় আমাদের গৃহপালিত প্রাণী গরুর মতোই দেখতে। এ জন্য এদের বনগরু বলা হয়। বিরাট আকৃতির এই প্রাণীটির ওজন ৪০০ থেকে ৮০০ কেজি পর্যন্ত হয়ে থাকে । উচ্চতা দুই-তিন মিটার। গায়ের রং কালো। অপ্রাপ্তবয়স্ক গয়ালের রং সামান্য বাদামি। পূর্ণবয়স্ক ও মাদি গয়ালের রং সামান্য লালচে হয়ে থাকে। এদের হাঁটুর নিচ থেকে ক্ষুর পর্যন্ত সাদা লোমে আবৃত। মনে হয়, সাদা মোজা পরানো। গয়ালের মাথার ওপরের কিছু অংশ এবং কপালেও রয়েছে সাদা লোম। এদের কপালের দুই পাশে দুটি বিশাল শিং থাকে। গরুর কাঁধে সাধারণত একখণ্ড উঁচু মাংসপিণ্ড থাকে যাকে কুঁজ বলে। গয়ালের সেই মাংসপিণ্ড এত বড় যে তার অবস্থান কাঁধ থেকে পিঠের মাঝামাঝি পর্যন্ত বিস্তৃত।
বুনো গয়াল দলবদ্ধভাবে বাস করে। দলের নেতৃত্বে থাকে একটি বড় ও শক্তিশালী ষাঁড়। সাধারণত, ১০-১১ মাস গর্ভধারণের পর স্ত্রী গয়াল একটি বাচ্চার জন্ম দেয়। গয়াল বাঁচে ১৫-১৬ বছর।

সঠিক অনুচ্ছেদ শিরোনাম কোনটি?
titleA. নামকরণ
titleB. বিবরণ
titleC. আবাসস্থল
titleD. খাদ্যাভ্যাস
উত্তর: titleB
১৯৮০ দশকের আহমেদ দিদাত এর কাজ তার স্থানীয় দক্ষিণ আফ্রিকা বাইরে পরিচিত হতে শুরু করেন। তিনি দাওয়াতের (ইসলামী ধর্মপ্রচারক কার্যকলাপ) ক্ষেত্রে ইসলাম তার পরিষেবার জন্য "'রাজা ফয়সাল পুরস্কার" পান যখন তার আন্তর্জাতিক খ্যাতি ১৯৮৬ সালে আরও বৃদ্ধি পায়।
এর ফলে, ৬৬ বছর বয়সে, দিদাত বিশ্বজুড়ে আন্তর্জাতিক ভাষাভাষী ট্যুর এক দশকের শুরু করেন। তার ট্যুর অন্তর্ভুক্ত:


সঠিক অনুচ্ছেদ শিরোনাম কোনটি?
titleA. জীবনী
titleB. লেখা ও বক্তৃতা
titleC. আন্তর্জাতিক প্রচেষ্টা (১৯৮৫-১৯৯৫)
titleD. প্রারম্ভিক ধর্মপ্রচারক কাজ (১৯৪২-১৯৫৬)
উত্তর: titleC
১৯৫৩ সালে তিনি কাকুল পাকিস্তান মিলিটারি একাডেমিতে অফিসার ক্যাডেট হিসেবে যোগদান করেন। ১৯৫৫ সালে তিনি সেকেন্ড লেফটেন্যান্ট হিসেবে কমিশন প্রাপ্ত হন। সামরিক বাহিনীতে তিনি একজন সুদক্ষ প্যারাট্রুপার ও কমান্ডো হিসেবে সুপরিচিতি লাভ করেন এবং স্পেশাল ইন্টেলিজেন্স কোর্সে উচ্চতর প্রশিক্ষণ গ্রহণ করেন। করাচীতে দুই বছর চাকুরি করার পর ১৯৫৭ সালে তিনি ইষ্ট বেঙ্গল রেজিমেন্টে বদলি হয়ে আসেন। তিনি ১৯৫৯ থেকে ১৯৬৪ সাল পর্যন্ত পাকিস্তান সেনাবাহিনীর গোয়েন্দা বিভাগে কাজ করেন। ঐ সময়ই ১৯৬০ সালে পূর্ব পাকিস্তানের দিনাজপুর শহরের বালিকা, খালেদা খানমের সঙ্গে জিয়াউর রহমান বিবাহবন্ধনে আবদ্ধ হন। ১৯৬৫ সালের ভারত-পাকিস্তান যুদ্ধে একটি কোম্পানির কমান্ডার হিসেবে খেমকারান সেক্টরে তিনি অসীম বীরত্বের পরিচয় দেন। যুদ্ধে দুর্ধর্ষ সাহসিকতা প্রদর্শনের জন্য যেসব কোম্পানি সর্বাধিক বীরত্বসূচক পুরস্কার লাভ করে, জিয়াউর রহমানের কোম্পানি ছিল এদের অন্যতম। এই যুদ্ধে বীরত্বের জন্য পাকিস্তান সরকার জিয়াউর রহমানকে হিলাল-ই-জুরাত খেতাবে ভূষিত করে। এছাড়াও জিয়াউর রহমানের ইউনিট এই যুদ্ধে বীরত্বের জন্য দুটি সিতারা-ই-জুরাত এবং নয়টি তামঘা-ই-জুরাত পদক লাভ করে। ১৯৬৬ সালে তিনি পাকিস্তান মিলিটারি একাডেমিতে পেশাদার ইনস্ট্রাক্টর পদে নিয়োগ লাভ করেন। সে বছরই তিনি পশ্চিম পাকিস্তানের কোয়েটার স্টাফ কলেজে কমান্ড কোর্সে যোগ দেন। ১৯৬৯ সালে তিনি মেজর পদে উন্নীত হয়ে জয়দেবপুরে সেকেন্ড ইস্ট বেঙ্গল রেজিমেন্টের সেকেন্ড-ইন-কমান্ড পদের দায়িত্ব লাভ করেন। এডভান্সড মিলিটারি এন্ড কমান্ড ট্রেনিং কোর্সে উচ্চতর প্রশিক্ষণের জন্য তিনি পশ্চিম জার্মানিতে যান এবং কয়েক মাস ব্রিটিশ আর্মির সাথেও কাজ করেন। ১৯৭০ সালে একজন মেজর হিসেবে তিনি দেশে ফিরে আসেন এবং চট্টগ্রামে নবগঠিত অষ্টম ইস্ট বেঙ্গল রেজিমেন্টের সেকেন্ড-ইন-কমান্ড পদের দায়িত্ব লাভ করেন।

সঠিক অনুচ্ছেদ শিরোনাম কোনটি?
titleA. বাংলাদেশের স্বাধীনতা যুদ্ধ
titleB. পাকিস্তানে সামরিক পেশাজীবন
titleC. ধর্মভিত্তিক রাজনীতি বিষয়ে দৃষ্টিভঙ্গি
titleD. আইন শৃঙ্খলা
উত্তর: titleB
নেপালের স্বাস্থ্যসেবা, স্বাস্থ্যবিধি, পুষ্টি এবং স্বাস্থ্যব্যবস্থা বেশ নিম্নমানের এবং তা দেশের বড় একটা জনগোষ্ঠী, বিশেষ করে গ্রামাঞ্চল পর্যন্ত পৌঁছাতে ব্যর্থ। গরীব লোকেরা উচ্চ খরচ, সেবার অপর্যাপ্ততা, স্বাস্থ্যশিক্ষা ও বিরাজমান ভ্রান্ত কিছু বিশ্বাসের কারণে তারা মৌলিক স্বাস্থ্যসেবা থেকে বঞ্চিত। পুনঃউৎপাদনমুখী স্বাস্থ্যব্যবস্থার সুযোগ কম যে কারণে এটা মেয়েদের বিভিন্ন অসুবিধার সৃষ্টি করে। ২০০৯ সালের জাতিসংঘের মানব উন্নয়ন প্রতিবেদনে নেপালের চলমান সামাজিক সচেতনতা, জনগোষ্ঠীর স্বাস্থ্যসেবা সম্পর্কিত ভিন্ন অবস্থান ও স্বাস্থ্যসেবা সম্পর্কে সরকারি সেবার প্রতি অনীহা বিষয়ক ব্যাপারগুলোকে প্রাধান্য দেয়া হয়।

এই সমস্যাগুলোর কারণে বিভিন্ন সরকারি ও বেসরকারি প্রতিষ্ঠান বিভিন্ন স্বাস্থ্য বিষয়ক প্রোগ্রামের মাধ্যমে জনগণকে পরিবার পরিকল্পনা, গর্ভনিরোধক পদ্ধতি, গর্ভবতী স্ত্রীদের একে অন্যের প্রতি যোগাযোগ, নিরাপদ মাতৃত্ব চর্চা যেমন- বাচ্চা জন্মের সময় দক্ষ পরিচর্যাকারী ভূমিকা ও জন্মের পরপরই মায়ের বুকের দুধ পান করানো সহ বিভিন্ন বিষয়ে উৎসাহিত করছে।

নেপালে পুষ্টি উপাদানের ঘাটতি ব্যাপকভাবে বিস্তৃত, অর্ধেকের বেশি গর্ভবতী মহিলা এবং পাঁচ বছরের কম বয়সী শিশু এবং সেইসাথে ৩৫% পুনঃসন্তান জন্মদানে সক্ষম নারীরা রক্তশূণ্যতায় ভুগে থাকেন। মাত্র ২৪% শিশুরা আয়রনসমৃদ্ধ খাবার পায়, ২৪% শিশু নূন্যতম গ্রহণযোগ্য খাবার খেতে পারে এবং অর্ধেকের বেশি গর্ভবতী মহিলাদের গর্ভাবস্থায় সম্পুরক আয়রণ গ্রহণ করতে হয়। নেপালে পুষ্টিহীনতার কারণ হিসেবে যে কারণগুলো কাজ করে সেগুলো হলো ডায়রিয়াজনিত রোগে আক্রান্ত হবার সংখ্যা, যথাযথ স্বাস্থ্য সচেতনতার অভা্ব এবং এবং খোলা জায়গায় মল-মূত্র ত্যাগ করা (৪৪%)।

সঠিক অনুচ্ছেদ শিরোনাম কোনটি?
titleA. স্বাস্থ্য পরিস্থিতি
titleB. শিশু স্বাস্থ্য কার্যক্রম
titleC. অবকাঠামোগত স্বাস্থ্যসেবা
titleD. প্রত্যাশিত গড় আয়ু
উত্তর: titleC
সাধারণত ডিএসপিগুলি স্ট্রিমিং ডেটার জন্য অপ্টিমাইজ করা হয় এবং বিশেষ মেমরি আর্কিটেকচার ব্যবহার করে যা একই সময়ে একাধিক ডেটা বা নির্দেশাবলী আনতে সক্ষম হয়, যেমন হার্ভার্ড আর্কিটেকচার বা সংশোধিত ভন নিউমাইন আর্কিটেকচার, যা আলাদা প্রোগ্রাম এবং ডেটা স্মারকগুলি ব্যবহার করে (মাঝে মাঝেএকই সময়ে একাধিক ডেটা বাসে সমকক্ষ অ্যাক্সেস নেয়)।

ডিএসপিগুলি কখনও কখনও ক্যাশ হাইগ্রাহী এবং সংশ্লিষ্ট বিলম্ব সম্পর্কে জানতে সহায়তা কোডের উপর নির্ভর করতে পারে এটি একটি ট্রেড-অফ যা ভাল পারফরম্যান্সের জন্য অনুমতি দেয়। উপরন্তু, ডিএমএ এর বিস্তৃত ব্যবহার করা হয়।

সঠিক অনুচ্ছেদ শিরোনাম কোনটি?
titleA. বিবরণ
titleB. ইতিহাস
titleC. মেমরি স্থাপত্য
titleD. নির্মাণকৌশল
উত্তর: titleC
সাসেক্সের খেলোয়াড় ও কোচ কেন সাটল তাকে ব্যাটসম্যান হিসেবে খেলাতে চেয়েছিলেন। কেননা, তিনি বলকে দূর্দান্তভাবে আক্রমণাত্মক ভঙ্গীমায় মোকাবেলায় সক্ষম ছিলেন। কিন্তু, তার বোলিংয়ের ধার কমে যায় ও তেমন আশাপদ ছিল না। তিনি দ্রুতলয়ে ফাস্ট সিম বোলার হিসেবে উত্তরণ ঘটান। তিনি ব্যাটসম্যানদের মাথায় তার খাঁটো প্রকৃতির বল দিয়ে আঘাত হানতে সক্ষম হন। তিনি দশ নম্বরে ব্যাটিংয়ে নামতেন। গ্ল্যামারগন বনাম সাসেক্সের মধ্যকার খেলায় অংশগ্রহণের মাধ্যমে প্রথম-শ্রেণীর ক্রিকেটে অভিষেক ঘটে জন স্নো’র।

১৯৬১ সালে কার্ডিফ আর্মস পার্কে অনুষ্ঠিত ঐ খেলায় তিনি শৌখিন খেলোয়াড় হিসেবে অংশ নেন। একমাত্র ইনিংসটিতে ২/১২ ও ৩/৬৭ বোলিং পরিসংখ্যানসহ ১২ রান তুলেছিলেন। কাউন্টি ক্যাপ লাভের জন্য তাকে ১৯৬৪ সাল পর্যন্ত অপেক্ষার প্রহর গুণতে হয়। এ সময়ে সাসেক্স দলে পেশাদার খেলোয়াড় হিসেবে খেলেন। ১৯৬৩ সালে জিলেট কাপের চূড়ান্ত খেলায় ওরচেস্টারশায়ারকে পরাভূত করে দলের শিরোপা বিজয়ে প্রভূতঃ ভূমিকা রাখেন। কাপের অভিষেক খেলায় তিনি ৩/১৩ পেয়েছিলেন। ১৯৬৪ সালে ওয়ারউইকশায়ারের পক্ষে অভিষেক ঘটিয়ে ২/২৮ পান।

১৯৬০-এর দশকে সাসেক্স দল চারজন সিম বোলারকে খেলায়। এ সময়ে তাদের কোন স্পিনার ছিল না। জিলেট কাপ ও হোভের সবুজ উইকেটের উপযোগী বোলিং নিয়ে অগ্রসর হলেও অন্যত্র সফলতা পায়নি তারা। স্নো’র মতে, এরফলে দলকে বেশ মূল্য দিতে হয়েছে। ১৯৬৩ সালে কাউন্টি চ্যাম্পিয়নশীপে দলটি চতুর্থ স্থান দখল করে। অনেকগুলো খেলায় খণ্ডকালীন স্পিনারকে বোলিং করতে দেখা যায়। দলে প্রতিষ্ঠা লাভ ও টেস্ট বোলার হিসেবে নিয়মিত খেলার ফলে নির্জীব উইকেটেও তাকে দীর্ঘসময় ব্যবহার করা হয়। এরফলে তিনি প্রাণান্তকর চেষ্টা করছেন না বলে অভিযোগ উঠে ও তিনি মাঝে-মধ্যেই বোলিং করতে অস্বীকার করতে থাকেন।

এ প্রসঙ্গে সাসেক্স কর্তৃপক্ষের উদাসীনতা, যোগাযোগ রক্ষা করতে না পারা ও দলকে পরিচালনা না করার কথা বলেন যা ক্লাবের ও দলের গতিপথ রুদ্ধ করে দেয়। উল্টো তারা জানায় যে, তিনি তার সেরা বোলিং ইংল্যান্ডের জন্য সংরক্ষণ করে চলেছেন। তাস্বত্ত্বেও ১৯৬১ থেকে ১৯৭৭ সময়কালে ২১.৩০ গড়ে ৮৮৩ উইকেট পেয়েছিলেন ও এ সময়ে ক্লাবের সেরা সফলতম বোলারের মর্যাদা পেয়েছিলেন।

সঠিক অনুচ্ছেদ শিরোনাম কোনটি?
titleA. অ্যাশেজ সিরিজ
titleB. অবসর
titleC. কাউন্টি ক্রিকেটে অংশগ্রহণ
titleD. টেস্ট ক্রিকেট
উত্তর: titleC
"মূল নিবন্ধ: ম্যানিলা ব্রিটিশদের দখল"

ব্রিটেন ৪ জানুয়ারী, ১৭৬২সালে স্পেনের বিরুদ্ধে যুদ্ধ ঘোষণা করে এবং ২৪সেপ্টেম্বর, ১৭৬২ এ ব্রিটিশ সেনাবাহিনীর নিয়মিত বাহিনী এবং ব্রিটিশ রয়্যাল নেভির ইস্ট ইন্ডিজ স্কোয়াড্রনের জাহাজ ও পুরুষদের দ্বারা সমর্থিত ব্রিটিশ ইস্ট ইন্ডিয়া কোম্পানির সৈন্যরা মণিলা বেতে যাত্রা করেছিল ভারতের মাদ্রাজ থেকে। ম্যানিলা অবরোধ করেছিলেন এবং ব্রিটিশদের হাতে পড়েছিলেন ৪ অক্টোবর, ১৭৬২ সালে।

ম্যানিলার বাইরে স্পেনীয় নেতা সিমেন ডি আন্দা ওয়াই সালজার ব্রিটিশ শাসনের বিরুদ্ধে প্রতিরোধ করার জন্য বেশিরভাগ পাম্পাঙ্গা থেকে ১০,০০০ এর একটি মিলিশিয়া সংগঠিত করেছিলেন। আন্ডা ই সালাজার তার সদর দফতরটি প্রথমে বুলকানে, পরে বাকলরে প্রতিষ্ঠা করেন। বেশ কয়েকটি সংঘাত ও বিদ্রোহকে সমর্থন করার ব্যর্থ চেষ্টার পরে, ব্রিটিশ কমান্ড লন্ডনে যুদ্ধ সচিবের কাছে স্বীকৃতি দিয়েছিল যে স্প্যানিশরা "এই দেশের সম্পূর্ণ অধিকারে ছিল।" ইউরোপে সাত বছরের যুদ্ধের জন্য শান্তি আলোচনায় সম্মত হওয়ার সাথে সাথে ম্যানিলা দখলটি এপ্রিল ১৭৬৪ এ শেষ হয়েছিল। ব্রিটিশদের সহায়তায় ভূমিকা রাখার জন্য স্প্যানিশরা বিনোন্দো চীনা সম্প্রদায়ের উপর অত্যাচার চালিয়েছিল। সিপাহী নামে পরিচিত এক অজানা সংখ্যক ভারতীয় সেনা, যিনি ব্রিটিশদের সাথে এসেছিলেন, তারা নির্জন ও নিকটবর্তী কেনতা, রিজালে বসতি স্থাপন করেছিলেন, যা ক্যান্টা বাসিন্দাদের প্রজন্মের অনন্যতম ভারতীয় বৈশিষ্ট্য বর্ণনা করে।

সঠিক অনুচ্ছেদ শিরোনাম কোনটি?
titleA. সেনাশাসন
titleB. ব্রিটিশ আক্রমণ (১৭৬২–১৭৬৪)
titleC. মার্কোসের যুগ
titleD. সেবু-র রাজনাট
উত্তর: titleB
বিধানসভার সদস্যগণ ছয় বছরের মেয়াদে ২০১৯ পর্যন্ত এবং পরবর্তীতে আরো পাঁচ বছরের জন্য নির্বাচিত হয়েছিলেন। আসনগুলিতে মূলত এক ব্যক্তি এক ভোটের ভিত্তিতে সরাসরি নির্বাচনের মাধ্যমে প্রত্যেক সদস্য নির্বাচিত হন। মুখ্যমন্ত্রীর পরামর্শে লেফটেন্যান্ট গভর্নর সংসদটিকে পূর্ণ মেয়াদ শেষ হওয়ার আগেই বাতিল করতে পারেন। লেফটেন্যান্ট গভর্নর বিধানসভার বিশেষ অধিবেশনও ডাকতে পারেন।

সঠিক অনুচ্ছেদ শিরোনাম কোনটি?
titleA. গঠন
titleB. ইতিহাস
titleC. মেয়াদ ও কার্যাবলী
titleD. প্রজা সভা
উত্তর: titleC
১৯৭১ সালে মুক্তিযুদ্ধের সময় নুরুন নবী ঢাকা বিশ্ববিদ্যালয়ের ছাত্র ছিলেন। ২৬ মার্চ প্রতিবাদী ছাত্রদের মিছিলে পাকিস্তানি বাহিনী গুলিবর্ষন করলে তিনি গুলিবিদ্ধ হন এবং কিছুদিন পর অহত অবস্থাতেই টাঙ্গাইল চলে যান। সুস্থ হওয়ার পরপরই ছাত্র, কৃষক, মজুরসহ সাধারণ মানুষকে সংগঠিত করে যোগ দেন টাঙ্গাইলের কাদের সিদ্দিকীর কাদেরিয়া বাহিনীতে।

নুরুন নবী যুদ্ধ পরিকল্পনা ও বার্তাবাহকের কাজে অভিজ্ঞ ছিলেন। তিনি সম্মুখ যুদ্ধ ছাড়াও মুক্তিযোদ্ধা ও ভারতীয় কমান্ডারদের মধ্যে যোগাযোগ স্থাপনের মত গুরত্বপূর্ন কাজ করেছেন। তিনি ভারতীয় সীমান্ত পাড় হয়ে মুক্তিযোদ্ধাদের অস্ত্রের জোগান দিতেন এবং ১৯৭১ সালের ১১ ডিসেম্বর যখন ভারতীয় ছত্রীসেনা টাঙ্গাইলে অবতরণ করে তখন নুরুন নবী অর্কেস্ট্রাবাদক দলের অন্যতম সদস্য ছিলেন। তিনি 'কমিটি ফর দ্য রিয়ালাইজেশন অব বাংলাদেশ লিবারেশন ওয়ার আইডলস অ্যান্ড ট্রায়াল ফর বাংলাদেশ ওয়ার ক্রিমিনালস'-এর প্রতিষ্ঠাতা। ১৯৭২ সালের ৬ মে ‘"ফার ইস্টার্ন ইকোনমিক রিভিউ"’ সাময়িকী মুক্তিযুদ্ধে দুঃসাহসী ভূমিকার জন্য জন্য তাকে টাঙ্গাইলে কাদেরিয়া বাহিনীর ‘দ্য ব্রেইন’ বলে উল্লেখ করে।
সঠিক অনুচ্ছেদ শিরোনাম কোনটি?
titleA. গ্রন্থ
titleB. বাংলাদেশের মুক্তিযুদ্ধে অবদান
titleC. ব্যক্তিগত জীবন
titleD. সাংবাদিকতা
উত্তর: titleB
১৭৪৯ সালের জুনে আলীবর্দীর কটক থেকে প্রত্যাবর্তনের মাত্র এক সপ্তাহ পর মীর হাবিবের নেতৃত্বে মারাঠারা আবার উড়িষ্যা আক্রমণ করে। তারা উড়িষ্যার প্রাদেশিক শাসনকর্তা আব্দুস সালামকে পরাজিত ও বন্দি করে উড়িষ্যা দখল করে নেয়। উড়িষ্যা পুনর্দখল করে ১৭৫০ সালের ফেব্রুয়ারিতে মারাঠা বাহিনী আবার বাংলায় হানা দিতে আরম্ভ করে।

সঠিক অনুচ্ছেদ শিরোনাম কোনটি?
titleA. মারাঠাদের উড়িষ্যা দখল
titleB. মারাঠাদের বাংলা আক্রমণ
titleC. মারাঠাদের মুর্শিদাবাদ আক্রমণের প্রচেষ্টা
titleD. মারাঠাদের বিরুদ্ধে অভিযান
উত্তর: titleA
ব্রাউনহিলসে একটি সেন্ট জেমসের গির্জা রয়েছে। এছাড়া রয়েছে সেন্ট বার্ণাডিটস্‌---এর রোমান ক্যাথলিক গীর্জা, তিনটি মেথোডিস্ট গীর্জা, দুইটি আত্মা-বিষয়ক গির্জা ও একটি পেন্টেকোস্টাল গীর্জা।

ঊনবিংশ শতাব্দি হতে ব্রাউনহিলসে মেথডিস্ট বিশ্বাস রয়েছে। বর্তমান রৌপ্যময় মেথোডিস্ট গীর্জাটি ১৯৬০ সালে নির্মিত হয়।

সঠিক অনুচ্ছেদ শিরোনাম কোনটি?
titleA. দর্শনীয় স্থান
titleB. উল্লেখযোগ্য ব্যক্তিত্ব
titleC. যাতায়াত ব্যাবস্থা
titleD. ধর্মীয় উপাদান
উত্তর: titleD